pythainlp/thai-wiki-dataset-v4 huggingface dataset:
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดพะเยาทั้งจังหวัด
หึงสาอาฆาต

"หึงสาอาฆาต"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"ลิเบอร์ตี"ในสหรัฐอเมริกาในเดือนธันวาคม ค.ศ. 1926 และตีพิมพ์ในนิตยสาร"นิตยสารสแตรนด์"ในสหราชอาณาจักรในเดือนมกราคม ค.ศ. 1927 เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927 
ประวัติการตีพิมพ์.
"หึงสาอาฆาต" ตีพิมพ์ครั้งแรกในสหรัฐอเมริกาในนิตยสาร"ลิเบอร์ตี"ในเดือนธันวาคม ค.ศ. 1926 และตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนมกราคม ค.ศ. 1927 ในนิตยสาร"ลิเบอร์ตี"มีภาพวาดประกอบเนื้อเรื่อง 4 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 5 ภาพวาดโดยแฟรงก์ ไวลส์ เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
สุสานร้าง

"สุสานร้าง"  เป็นเรื่องสั้นเรื่องสุดท้ายจากทั้งหมด 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"ลิเบอร์ตี"ในสหรัฐอเมริกาในเดือนมีนาคม ค.ศ. 1927. และตีพิมพ์ในนิตยสาร"นิตยสารสแตรนด์"ในสหราชอาณาจักรในเดือนเมษายน ค.ศ. 1927 ชื่อเรื่องภาษาอังกฤษดั้งเดิมคือ "The Adventure of the Black Spaniel" ถูกเปลี่ยนก่อนที่จะตีพิมพ์ "สุสานร้าง" เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927 
ประวัติการตีพิมพ์.
"สุสานร้าง" ตีพิมพ์ครั้งแรกในสหรัฐอเมริกาในนิตยสาร"ลิเบอร์ตี"ในเดือนมีนาคม ค.ศ. 1927 และตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนเมษายน ค.ศ. 1927 ในนิตยสาร"ลิเบอร์ตี"มีภาพวาดประกอบเนื้อเรื่อง 7 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 5 ภาพวาดโดยแฟรงก์ ไวลส์ เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
อิสยาห์ 9

อิสยาห์ 9  เป็นบทที่ 9 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 21 วรรคในคัมภีร์ไบเบิลของศาสนาคริสต์ แต่แบ่งเป็น 20 วรรคในคัมภีร์ฮีบรู เปรียบเทียบเลขวรรคดังต่อไปนี้:
บทความนี้อิงตามเลขวรรคของคัมภีร์ไบเบิลของศาสนาคริสต์ภาษาอังกฤษและภาษาไทยเป็นหลัก และมีหมายเหตุถึงเลขวรรคในคัมภีร์ฮีบรู
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
"คือคนซีเรียทางตะวันออกและคนฟีลิสเตียทางตะวันตก"
"และพวกเขาจะอ้าปากออกกลืนกินอิสราเอลเสีย"
"ถึงกระนั้นก็ดี พระพิโรธของพระองค์ก็ยังไม่ได้หันกลับ"
"และพระหัตถ์ของพระองค์ยังเหยียดออกอยู่"
การพิพากษาสะมาเรีย (9:8–21).
วรรค 12.
ความว่า "ถึงกระนั้นก็ดี... ยังเหยียดออกอยู่" ปรากฏความที่มีความหมายเดียวกันครั้งแรกในอิสยาห์ 5:25 และยังปรากฏใน 9:17, 9:21 และ10:4
 "พระยาห์เวห์จึงทรงตัดหัวและตัดหางของอิสราเอลออก"
 "ทั้งใบตาลและต้นอ้อเล็กในวันเดียว"
วรรค 14.
วรรคนี้ใช้อุปลักษณ์ของ 'ต้นอ้อถูกตัด'
 "ผู้ใหญ่และคนมีตำแหน่งสูงคือหัว"
 "ส่วนผู้เผยพระวจนะและผู้สอนเท็จคือหาง"
 "เพราะพวกคนที่นำชนชาตินี้ได้นำเขาทั้งหลายให้หลง"
 "และคนที่ถูกพวกเขานำก็ถูกกลืนกินไป"
"ฉะนั้น องค์เจ้านายไม่ทรงเปรมปรีดิ์ในพวกคนหนุ่มของเขา"
"และไม่ทรงเมตตาลูกกำพร้าหรือหญิงม่ายของเขา"
"เพราะว่าทุกคนล้วนไม่มีพระเจ้าและเป็นคนทำความชั่ว"
"และปากทุกปากก็กล่าวคำโฉดเขลา"
"ถึงกระนั้นก็ดี พระพิโรธของพระองค์ก็ยังไม่ได้หันกลับ"
"และพระหัตถ์ของพระองค์ยังเหยียดออกอยู่"
"มนัสเสห์กินเอฟราอิม เอฟราอิมกินมนัสเสห์"
"และทั้งคู่ก็ต่อสู้กับยูดาห์"
"ถึงกระนั้นก็ดี พระพิโรธของพระองค์ก็ยังไม่ได้หันกลับ"
"และพระหัตถ์ของพระองค์ยังเหยียดออกอยู่"
วัดธัญญวารี

วัดธัญญวารี ตั้งอยู่เลขที่ 27 หมู่ที่ 8 ตำบลไร่รถ อำเภอดอนเจดีย์ จังหวัดสุพรรณบุรี ตั้งอยู่ด้านตะวันออกของถนนทางหลวงแผ่นดินหมายเลข 322 (สุพรรณบุรี - ดอนเจดีย์) ระยะทางประมาณ 800 เมตร เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลไร่รถ อำเภอดอนเจดีย์ จังหวัดสุพรณบุรี คณะสงฆ์ ภาค14
ประวัติ.
ประวัติความเป็นมาของการสร้างวัดเริ่มเมื่อปี พ.ศ. 2476 พระภิกษุเจริญ ปภาโส (ภายหลังมีสมณศักดิ์ที่ พระครูสุวรรณวิสุทธิ์) สังกัดวัดสุวรรณภูมิ อำเภอท่าพี่เลี้ยง (อำเภอเมืองสุพรรณบุรี) จังหวัดสุพรรณบุรี เดินทางมาเยี่ยมญาติที่หมู่บ้านเก่าหนองนา ตำบลไร่รถ อำเภอท่าพี่เลี้ยง จังหวัดสุพรรณบุรี แล้วพิจารณาเห็นสภาพภูมิประเทศเป็นพื้นที่ดอน มีทำเลเหมาะแก่การสร้างวัด อีกทั้งประชากรในหมู่บ้านมีจำนวนมากพอสมควร เมื่อถึงเวลาบำเพ็ญกุศล ต้องเดินทางไปยังวัดในชุมชนนใกล้เคียง ซึ่งอยู่ห่างไกลและไม่สะดวก 
พระภิกษุเจริญจึงปรึกษากับชาวบ้าน คือ นายทิพย์ แจ่มแจ้ง กับนายดี เกตุปลั่ง ถึงเรื่องการสร้างวัด ชาวบ้านทั้งสองก็มีความคิดเห็นร่วมด้วย จึงติดต่อขอบริจาคที่ดินจากเจ้าของที่ดิน คือ นายส่าน จำปีเรือง นางโล่ บุญเกิด นางเชื้อ หู้หุ่น นายเชื่อม นางแขก คำดี และนายแจ่ม ทุกคนล้วนมีความยินดีถวายที่ดินให้สร้างวัดตามความประสงค์
คณะผู้ริเริ่มสร้างวัดจึงดำเนินการขออนุญาตต่อทางราชการ แล้วได้รับอนุญาตให้สร้างเป็นสำนักสงฆ์ขึ้นมาก่อน เมื่อวันที่ 24 ธันวาคม พ.ศ.2476 (บางข้อมูลระบุว่า วันขึ้น 9 ค่ำ เดือนอ้าย ปีระกา) เมื่อได้รับอนุญาตจากทางราชการแล้ว นายทิพย์กับนายดีจึงเดินทางไปนมัสการพระครูโต๊ะ (ภายหลังดำรงสมณศักดิ์ที่ พระครูโพธาภิรัต) เจ้าคณะแขวงอำเภอท่าพี่เลี้ยง และเจ้าอาวาสวัดสุวรรณภูมิ (ภายหลังเป็นเจ้าอาวาสวัดสองเขตสามัคคี) เพื่อติดต่อขอพระเจริญ ปภาโส มาเป็นหัวหน้าดำเนินการสร้างและบริหารวัดที่กำลังสร้างนี้
แล้วนายทิพย์กับนายดียังเดินทางไปนิมนต์พระอธิการแต้ม ปุญฺญสุวณฺโณ เจ้าอาวาสวัดสำปะซิว (ภายหลังดำรงสมณศักดิ์ที่ พระครูประภัศร์ธรรมาภรณ์ เจ้าอาวาสวัดพระลอย) ซึ่งเป็นลูกศิษย์พระครูโต๊ะ และเป็นผู้มีความรู้ความสามารถในวิชาช่างไม้มาช่วยพระเจริญดำเนินการสร้างวัด โดยพรรษาแรกนี้มีพระภิกษุจำพรรษาจำนวน 8 รูป คือ พระอธิการแต้ม พระเจริญ พระตัก พระแถม พระชม พระแบน พระแผน พระโฉม พระสงฆ์ทั้ง 8 รูปนี้ถือได้ว่าเป็นรุ่นบุกเบิกริเริ่ม นับว่าเป็นคุณูปการเป็นอย่างยิ่ง
วัดที่กำลังดำเนินการสร้างใหม่นี้ ตั้งชื่อว่า วัดทิพยวารี แต่ประชาชนนิยมเรียกตามชื่อหมู่บ้านว่า วัดหนองนา หรือ วัดใหม่หนองนา ต่อมาพระอธิการเจริญจึงทำการขอเปลี่ยนชื่อวัด และได้รับอนุญาตให้เปลี่ยนเป็น วัดธัญญวารี ซึ่งมีความหมายสอดคล้องกับชื่อหมู่บ้าน เมื่อวันที่ 19 มีนาคม พ.ศ. 2482
ที่ดินตั้งวัดมีพื้นที่จำนวน 27 ไร่ 2 งาน 46 ตารางวา ได้รับอนุญาตตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485 เขตวิสุงคามสีมา กว้าง 40 เมตร ยาว 80 เมตร
เป็นวัดซึ่งมีอดีตเจ้าอาวาส คือ พระครูสุวรรณวิสุทธิ์ (เจริญ ปภาโส) และพระปริยัติคุณาภรณ์ (เฉลี่ย สิริธโร) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม
ได้รับยกย่องเป็นวัดพัฒนาตัวอย่างและวัดพัฒนาดีเด่นจากกรมการศาสนา
อิสยาห์ 10

อิสยาห์ 10  เป็นบทที่ 10 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 34 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
"วิบัติแก่คนเหล่านั้นที่ออกกฎหมายอธรรม"
"และแก่พวกที่เขียนกฎมาบีบบังคับ"
วิบัติแก่ผู้ปกครองกดขี่ (10:1–4).
วรรค 1.
วรรค 1-4 ทำหน้าที่เป็นสะพานเชื่อมระหว่างชุดข้อความที่ลงท้ายด้วยความเดียวกัน (เปรียบเทียบกับวรรค 4; ที่ต่อเนื่องจากวาทกรรมของอิสยาห์ 9 และขยายความจาก "วิบัติ" ที่ตั้งต้นในบทที่ 5) และความที่กล่าวถึงการโจมตีอัสซีเรียที่ขึ้นต้นด้วยความอย่างเดียวกัน
"ไม่มีอะไรเหลือนอกจากจะก้มตัวลงอยู่กับพวกนักโทษ"
"หรือล้มลงในหมู่คนที่ถูกฆ่า"
"ถึงกระนั้นก็ดี พระพิโรธของพระองค์ก็ยังไม่ได้หันกลับ"
"และพระหัตถ์ของพระองค์ยังเหยียดออกอยู่"
วรรค 4.
ความว่า "ถึงกระนั้นก็ดี ... ยังเหยียดออกอยู่"ปรากฏความที่มีความหมายเดียวกันครั้งแรกในอิสยาห์ 5:25 และยังปรากฏใน อิสยาห์ 9:12, 9:17 และ 9:21
การพิพากษาอัสซีเรีย (10:5–19).
อิสยาห์ประณามอัสซีเรียที่ไม่ได้ตระหนักว่าตนเป็นเพียง "เครื่องมือแห่งพระพิโรธที่กระทำต่ออิสราเอลทั้งปวง":
""ขวานจะคุยข่มคนที่ใช้มันจามหรือ?"
"คนที่เหลืออยู่จะกลับมายังพระเจ้าผู้ทรงฤทธิ์ คือคนที่เหลืออยู่ของยาโคบ"
 "อิสราเอลเอ๋ย เพราะแม้ว่าชนชาติของเจ้าจะเป็นดั่งทรายในทะเล"
 "คนที่เหลืออยู่เท่านั้นจะกลับมา"
"การทำลายนั้นถูกกำหนดไว้แล้วด้วยความชอบธรรมอย่างล้นหลาม"
"เพราะว่าพระยาห์เวห์องค์เจ้านายผู้ทรงเป็นจอมทัพ"
"จะทรงให้การทำลายอย่างหมดสิ้นเกิดขึ้น"
"ท่ามกลางแผ่นดินโลกทั้งหมด ตามที่กำหนดไว้"
คนที่เหลืออยู่ของอิสราเอลจะกลับมา (10:20–34).
วรรค 22–23.
สองวรรคนี้ได้รับการอ้างถึงโดยเปาโลอัครทูตในจดหมายของนักบุญเปาโลถึงชาวโรม (–)
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนราธิวาสทั้งจังหวัด
อภาวะ

อภาวะ  มีความหมายว่าไร้การดำรงอยู่, นิเสธ, การไม่มีสิ่งใดหรือการไม่มีอยู่ เป็นด้านตรงข้ามของภาวะ (Bhava) ที่มีความหมายว่าการเป็นอยู่, การขึ้นมา, การมีตัวตนหรือการปรากฏ
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนราธิวาสทั้งจังหวัด
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนราธิวาสทั้งจังหวัด
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนราธิวาสทั้งจังหวัด
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดนราธิวาสทั้งจังหวัด
เจดีย์นะก้าโยน

เจดีย์นะก้าโยน หรือ วัดนะก้าโยน  เป็นเจดีย์พุทธในเมืองอมรปุระ อดีตราชธานีในภาคมัณฑะเลย์ ประเทศพม่า เจดีย์แห่งนี้สร้างขึ้นโดย "อะเนาะน่านมะดอ มะเมียะเล่"  มเหสีวังตะวันตกในรัชสมัยของพระเจ้าแสรกแมง ช่วงต้นคริสต์ทศวรรษ 1800 ภายนอกของเจดีย์ขึ้นชื่อในเรื่องการออกแบบที่แปลกตา หลังคาของเจดีย์ถูกคลุมด้วยพญานาคมุจลินท์ ซึ่งปกป้องพระพุทธเจ้าจากลมฝนขณะประทับนั่งสมาธิ
ตลับ สุรวงษ์วัฒนศักดิ์

ท่านผู้หญิงตลับ สุรวงษ์วัฒนศักดิ์ (2397 – 6 มกราคม 2464) เป็นสตรีชนชั้นสูงชาวสยาม และเป็นภรรยาเอกของพลโทเจ้าพระยาสุรวงษ์วัฒนศักดิ์ (โต บุนนาค) สมุหราชองครักษ์ในรัชสมัยพระบาทสมเด็จพระจุลจอมเกล้าเจ้าอยู่หัว
ประวัติ.
ท่านผู้หญิงตลับ เกิดเมื่อปี 2397 แต่เมื่อวันที่เท่าไหร่ไม่ปรากฏหลักฐาน เป็นบุตรสาวคนโตของ พระสุพรรณสมบัติ (ถมยา โอสถานนท์) เมื่อปี 2407 ขณะอายุได้ 10 ปี ท่านผู้หญิงอ่วม สุรวงษ์ไวยวัฒน์ ภรรยาของเจ้าพระยาสุรวงษ์ไวยวัฒน์ (วร บุนนาค) และมารดาของเจ้าพระยาสุรวงษ์วัฒนศักดิ์ได้ขอนำไปเลี้ยงดู ต่อมาในปี 2417 ท่านได้เข้าพิธีแต่งงานกับเจ้าพระยาสุรวงษ์วัฒนศักดิ์ ขณะมียศเป็นพันตรี ผู้บังคับการกรมทหารปืนใหญ่ มีบุตรธิดาทั้งสิ้น 9 คน แต่ที่เจริญเติบโตเป็นผู้ใหญ่มี 5 คนเป็นชาย 3 หญิง 2
สมเด็จพระเจ้าบรมวงศ์เธอ กรมพระยาดำรงราชานุภาพ ได้พระนิพนธ์ถึงท่านผู้หญิงตลับว่าเป็น แม่เจ้าเรือนที่ฉลาด รักษามารยาทและมีสัมมาคารวะ เป็นช้างเท้าหลังให้สามีนำหน้ารักษาเกียรติยศของสามี นอกจากนี้ยังทรงยกย่องท่านผู้หญิงตลับไว้ถึง 3 ประการคือ เป็นภรรยาที่ดี เป็นมารดาที่ดี และเป็นมิตรที่ดี ต่อมาเมื่อเจ้าพระยาสุรวงษ์วัฒนศักดิ์ถึงแก่อสัญกรรมอย่างกะทันหันระหว่างตามเสด็จแปรพระราชฐานไปประทับที่พระราชวังบ้านปืนเมื่อปี 2452 ทำให้ท่านต้องรับภาระดูแลบุตรธิดาของตนเองและที่เกิดจากอนุภรรยาของเจ้าพระยาสุรวงษ์วัฒนศักดิ์รวมถึงทรัพย์สมบัติทั้งหลายของท่านเจ้าคุณเป็นอย่างดีทำให้เป็นที่เคารพของบุตรธิดาจากอนุภรรยารวมถึงเหล่าอนุภรรยา
ท่านผู้หญิงตลับถึงแก่อนิจกรรมเมื่อวันที่ 6 มกราคม 2464 ด้วยโรคชราสิริอายุได้ 67 ปี
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสตูล พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
ศิโยน

ศิโยน ("Ṣīyyōn", , ยังมีถอดอักษรได้อีกหลากหลายแบบ ได้แก่ "Sion", "Tzion", "Tsion", "Tsiyyon") เป็นชื่อสถานที่ในคัมภีร์ฮีบรู มักใช้เป็นคำไวพจน์ของเยรูซาเล็ม หรือแผ่นดินอิสราเอลทั้งหมด
ชื่อศิโยนปรากฏในหนังสือซามูเอล ฉบับที่ 2 (2 ซามูเอล 5:7) หนึ่งในหนังสือของคัมภีร์ฮีบรูที่เขียนขึ้นเมื่อราวกลางศตวรรษที่ 6 ก่อนคริสตกาล เดิมชื่อศิโยนใช้หมายถึงเนินเขาแห่งหนึ่งในเยรูซาเล็มคือเขาศิโยน ตั้งอยู่ทางใต้ของเขาโมริยาห์ (เนินพระวิหาร) เรื่องเล่าใน 2 ซามูเอล ระบุว่าเขาศิโยนเป็นที่ตั้งของป้อมปราการที่มีชื่อเดียวกันของชาวเยบุส ซึ่งต่อมาดาวิดพิชิตได้และเปลี่ยนชื่อเป็นนครดาวิด เขาศิโยนเป็นหนึ่งในเนินเขาขนาดย่อมจำนวนมากที่เป็นส่วนหนึ่งของเยรูซาเล็ม
คำว่า"ศิโยน"กลายมาเป็นคำที่ใช้เรียกพื้นที่เยรูซาเล็มของดาวิดซึ่งเป็นที่ตั้งป้อมปราการของชาวเยบุส และยังใช้เป็นสัมพจนัยของทั้งเมืองเยรูซาเล็ม ภายหลังเมื่อพระวิหารของซาโลมอนได้รับการสร้างขึ้นบนเขาโมริยาห์ที่อยู่ติดกัน (ซึ่งทำให้เป็นที่รู้จักในชื่อเนินพระวิหาร) ความหมายของคำว่า"ศิโยน"จึงขยายโดยสัมพจนัยให้มีความหมายเพิ่มเติมถึงตัวพระวิหารเอง, เนินเขาที่พระวิหารตั้งอยู่, ทั้งเมืองเยรูซาเล็ม, ทั้งแผ่นดินอิสราเอลในคัมภีร์ไบเบิล, และ "โลกที่จะไป" ซึ่งเป็นความเข้าใจของชาวยิวเกี่ยวกับชีวิตหลังความตาย
ตลอดหลายศตวรรษจนถึงศตวรรษที่ 16 (สมัยออตโตมัน) กำแพงเมืองเยรูซาเล็มได้รับการสร้างใหม่หลายครั้งในสถานที่ใหม่ ดังนั้นเนินเขาที่เป็นที่รู้จักในสมัยพระคัมภีร์ว่าเป็นเขาศิโยนจึงไม่ได้อยู่ในกำแพงเมืองอีกต่อไป แต่ตำแหน่งในปัจจุบันอยู่นอกเมืองเก่าและอยู่ทางตะวันออกเฉียงใต้ พื้นที่ส่วนใหญ่ของนครดาวิดดั้งเดิมก็อยู่นอกกำแพง "เมืองเก่า" ในปัจจุบันเช่นกัน ยังมีสันเขาอีกแห่งหนึ่งอยู่ทางตะวันตกก็ถูกเรียกว่า 'เขาศิโยน' ในช่วง 2 สหัสวรรษที่ผ่านมา แทนที่จะเป็นเนินเขาทางตะวันออกเฉียงใต้ดั้งเดิม (นครดาวิด) หรือเนินเขาทางใต้ (เนินพระวิหาร) ซึ่งยิ่งเพิ่มความสับสน
ศัพทมูล.
ศัพทมูลของคำว่า"ศิโยน" ("ṣiyyôn") ไม่แน่ชัด
มีการกล่าวถึงในพันธสัญญาเดิมในหนังสือซามูเอล (2 ซามูเอล 5:7) ว่าศิโยนเป็นชื่อป้อมปราการของชาวเยบุสที่ดาวิดพิชิตได้ ต้นกำเนิดของคำนี้ดูจะเกิดขึ้นก่อนวงศ์วานอิสราเอล หากเป็นกลุ่มภาษาเซมิติก ก็อาจมาจากรากศัพท์ภาษาฮีบรูว่า "ṣiyyôn" ("ปราการ") หรือ צִיָּה "ṣiyya" ("แผ่นดินแห้ง" หรือ "ทะเลทราย", เยเรมีย์ 51:43) มีการเสนอว่าอาจมีความสัมพันธ์ที่ไม่ใช่กลุ่มภาษาเซมิติกกับคำภาษาฮูร์เรียว่า "šeya" ("แม่น้ำ" หรือ "ลำห้วย") หรืออาจมีต้นกำเนิดจากคำในภาษาฮิตไทต์ 
รูปคำ ("Tzion", การออกเสียงไทบีเรีย: "Ṣiyyôn") ปรากฏ 108 ครั้งในคัมภีร์ฮีบรู และปรากฏหนึ่งครั้งพร้อมคำกำกับนามว่า "HaTzion"
อักษร Tsade มักถอดเป็นอักษร "z" ในการแปลคัมภีร์ไบเบิลเป็นภาษาอังกฤษ จึงสะกดเป็น "Zion" (แทนที่จะเป็น "Tzion") แบบแผนการแปลนี้ชัดเจนว่ามีต้นกำเนิดมาจากการสะกดในภาษาเยอรมัน ที่ z ใช้แทนเสียงพยัญชนะ [t͡s]
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสตูล พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
ป้อมมี่นละ

ป้อมมี่นละ  เป็นป้อมประวัติศาสตร์ ตั้งอยู่ในมี่นละ ภาคมะกเว ประเทศพม่า
ป้อมปราการนี้สร้างขึ้นในปี ค.ศ. 1860–1861 โดยราชวงศ์โก้นบอง เพื่อปกป้องอาณาจักรหลังสงครามอังกฤษ–พม่าครั้งที่สอง ป้อมปราการนี้สร้างขึ้นด้วยความช่วยเหลือจากวิศวกรชาวฝรั่งเศสและอิตาลี รวมถึงกัปตันโมลีนารี วิศวกรชาวอิตาลี บริเวณแนวฝั่งตะวันตกของแม่น้ำอิรวดี
กองทหารพม่าใช้ป้อมมี่นละและป้อม-กเว่ช่อง  เป็นจุดป้องกันและต่อต้านในช่วงสงครามอังกฤษ–พม่าครั้งที่สาม ค.ศ. 1885
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสตูล พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
ฟุตบอลชิงแชมป์แห่งชาติอาเซียน รุ่นอายุไม่เกิน 16 ปี 2024

การแข่งขัน ฟุตบอลอาเซียนชิงแชมป์เยาวชนอายุไม่เกิน 16 ปี 2024 เป็นการแข่งขันครั้งที่ 19 ของ ฟุตบอลอาเซียนชิงแชมป์เยาวชนอายุไม่เกิน 16 ปี, ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 16 ปี.
ทั้งหมด 12 ทีมที่จะลงเล่นในรายการนี้, กับผู้เล่นที่เกิดก่อนหรือหลังวันที่ 1 มกราคม 2008 จะได้มีสิทธิ์เข่าร่วม. แต่ละนัดจะมีระยะเวลาของการแข่งขันอยู่ที่ 80 นาที, ประกอบไปด้วยสองครึ่ง ครึ่งละ 40 นาที.
ทีมที่เข้าร่วม.
ไม่มีการลงเล่นในรอบคัดเลือก, และผู้เข้าร่วมทั้งหมดจะได้ผ่านเข้าสู่รอบสุดท้าย.
ด้านล่างนี้คือ 12 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.
สนามแข่งขัน.
ในเดือนพฤษภาคม พ.ศ. 2567 สหพันธ์ฟุตบอลอาเซียนได้ประกาศอย่างเป็นทางการว่า 2 สนามแข่งขันสำหรับทัวร์นาเมนต์จะจัดตั้งในซูราการ์ตา จังหวัดชวากลาง
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
ตารางคะแนนของทีมรองชนะเลิศ.
ทีมรองชนะเลิศที่ดีที่สุดจากสามกลุ่มจะได้ผ่านเข้าสู่ รอบแพ้คัดออก.
รอบแพ้คัดออก.
ในรอบแพ้คัดออก, การดวลลูกโทษ เป็นวิธีการที่จะใช้ตัดสินหาผู้ชนะถ้าจำเป็น
สายการแข่งขัน.
<section begin=สายการแข่งขัน /><section end=สายการแข่งขัน />
ผู้ทำประตู.
มีการทำประตู 111 จากการแข่งขัน 22 เฉลี่ย ต่อนัด
การทำประตู 1 ครั้ง
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสตูล พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
อภิมหาบรรษัท

อภิมหาบรรษัท หรือ เมกาคอร์เพอเรชัน  เป็นคำที่ Alfred Eichner บัญญัติไว้ในหนังสือของเขาชื่อ "The Megacorp and Oligopoly: Micro Foundations of Macro Dynamics" แต่ผู้ทำให้คำนี้ได้รับความนิยมคือ วิลเลียม กิบสัน โดยมีที่มาจากอุปสรรค"เมกะ"ตามด้วยคำว่า "คอร์เพอเรชัน" อภิมหาบรรษัทกลายมาเป็นที่แพร่หลายในวรรณกรรมไซเบอร์พังก์ คำนี้มีความหมายเหมือนกันกับ syndicate, globalist- หรือ transnational capital คำนี้หมายถึงบริษัท (โดยทั่วไปเป็นบริษัทสมมุติ) ที่มีขนาดใหญ่ ประกอบธุรกิจหลายประเภท (มักเป็นของเอกชน) ซึ่งทำการผูกขาด หรือเกือบจะผูกขาดในหลายตลาด (ซึ่งแสดงการผูกขาดทั้งแนวนอนและแนวตั้ง) อภิมหาบรรษัทมีอำนาจมากจนอยู่เหนือกฎหมายของรัฐบาล มีกองทัพส่วนตัวที่ติดอาวุธหนัก (เทียบเท่าการทหาร) ควบคุมกองกำลังตำรวจแปรรูป มีดินแดน "อธิปไตย" และกระทั่งทำหน้าที่เป็นรัฐบาลโดยตรง บริษัทเหล่านี้มักจะควบคุมพนักงานอย่างเด็ดขาด โดยนำแนวคิดเรื่อง "วัฒนธรรมองค์กร" มาใช้อย่างสุดขั้ว
ตัวอย่างในภาพยนตร์.
ในภาพยนตร์แฟรนไชส์เอเลี่ยน ตัวละครต่าง ๆ ถูกจัดการและคุกคามซ้ำแล้วซ้ำเล่าโดยอภิมหาบรรษัทขนาดใหญ่ไร้ยางอายนาม Weyland-Yutani ซึ่งแสวงหาผลกำไรจากเอเลี่ยน
ในภาพยนตร์แอนิเมชั่นของพิกซาร์เรื่องวอลล์ - อี หุ่นจิ๋วหัวใจเกินร้อย อภิมหาบรรษัท Buy n' Large ได้เข้ามาแทนที่รัฐบาลของดาวเคราะห์ทุกแห่งโดยบริบูรณ์
ในภาพยนตร์ชุด "อวตาร" Resources Development Administration (RDA) เป็นอภิมหาบรรษัทที่มีความสามารถเหนือกว่ารัฐบาลส่วนใหญ่ในด้านความมั่งคั่ง อิทธิพล และอำนาจทางการทหาร RDA ได้ผูกขาดกรรมสิทธิ์ในอาณานิคมและทรัพย์สินต่างดาวทั้งหมด ซึ่งได้รับอนุมัติตลอดไปจากคณะกรรมการระหว่างประเทศ
ตัวอย่างในเกม.
ในเกมวางแผนแนวไซไฟ "Stellaris" ผู้เล่นสามารถเลือกควบคุมบริษัทขนาดใหญ่ที่กลืนกินรัฐบาลต่างดาวในทุกด้าน ด้วยนโยบายที่หลากหลาย เช่น ภาระจำยอมตามสัญญา กลุ่มบริษัทสื่อ หรือแม้แต่การฟื้นคืนชีพของพนักงาน
ในวิดีโอเกม "The Outer Worlds" บริษัทขนาดใหญ่หลายแห่งซื้อสิทธิ์ในระบบสุริยะจากรัฐบาลโลก อาณานิคมของบริษัทซึ่งห่างไกลจากอิทธิพลของรัฐบาลหลายปีแสง จะถูกควบคุมโดยบริษัทแม่โดยพฤตินัย โดยการมีงานทำนั้นถือเป็นการมีสัญชาติ[ "" ]
ในแฟรนไชส์วิดีโอเกม "Doom" บริษัท Union Aerospace Corporation (UAC) ซึ่งเป็นบริษัทที่ประกอบธุรกิจหลายประเภทรวมกัน ประกอบกิจการบนดาวเคราะห์หลายดวง มักถูกเรียกว่าเป็นอภิมหาบรรษัท
ในแรทเช็ทแอนด์แคลงค์ แต่ละกาแล็กซีถูกครอบงำโดยผู้ผลิตอาวุธที่ผูกขาดทางการค้าเกือบทั้งหมด ซึ่งผู้ผลิตอาวุธรายที่ใหญ่มีชื่อว่า "เมกาคอร์ป"
ในไซเบอร์พังก์ 2077 อภิมหาบรรษัทหลายแห่ง (ที่โดดเด่นที่สุดคือ Arasaka และ Militech) ให้บริการรักษาความปลอดภัยและจำหน่ายอาวุธ พร้อมทั้งควบคุมประชากรด้วยวิธีการต่าง ๆ ในแบบดิสโทเปีย
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสตูล พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
วรรณกรรมเลสเบียน

วรรณกรรมเลสเบียน  เป็นวรรณกรรมประเภทหนึ่งซึ่งมีแก่นเรื่องว่าด้วยเลสเบียน อาจปรากฏในรูปกวีนิพนธ์ บทละคร หรือบันเทิงคดีซึ่งมีตัวละครเป็นเลสเบียน หรือสารคดีที่มีหัวเรื่องเป็นเลสเบียนก็ได้ คำศัพท์ใกล้เคียง คือ วรรณกรรมแซฟฟิก (sapphic literature) ซึ่งว่าด้วยวรรณกรรมทั้งปวงที่มีเนื้อหาหลักกล่าวถึงความรักระหว่างผู้หญิงด้วยกัน โดยที่ผู้หญิงเหล่านั้นไม่จำต้องเป็นเลสเบียนเสมอไป
วรรณกรรมเลสเบียนมีความเป็นมายาวนาน วรรณกรรมเลสเบียนที่เก่าแก่ที่สุดเรื่องหนึ่งคือ วรรณกรรมภาษาญี่ปุ่นจากคริสต์ศตวรรษที่ 13 เรื่อง "วากะ มิ นิ ทาโดรุ ฮิเมงิมิ" ("เจ้าหญิงผู้ค้นหาตนเอง") เขียนขึ้นในราว ค.ศ. 1259–1278 ผู้เขียนไม่ปรากฏนาม
ตัวอย่างวรรณกรรมเลสเบียนตะวันตกที่มีชื่อเสียง คือ นวนิยายเรื่อง "เดอะเวลออฟโลนลิเนส" (ค.ศ. 1928) ของแรดคลิฟฟ์ ฮอลล์ ซึ่งว่าด้วยหญิงเลสเบียนคนหนึ่งพยายามเรียนรู้ที่จะอยู่กับความเป็นเลสเบียนของตน วรรณกรรมเรื่องนี้ถูกห้ามเผยแพร่และให้ริบ ส่วนผู้เขียนเองถูกดำเนินคดี ด้วยข้อกล่าวหาว่าขัดต่อศีลธรรมอันดี และนวนิยายเรื่อง "ไดแอนา" (ค.ศ. 1939) ของฟรานเซส วี. รัมเมลล์ ซึ่งเป็นกึ่งอัตชีวประวัติของผู้เขียนเอง มีเนื้อหาว่าด้วยหญิงสาวผู้ค้นพบว่าตนเองเป็นเลสเบียน เมื่อเผยแพร่ก็ถูกวิพากษ์วิจารณ์อย่างหนักเช่นกัน
ส่วนตัวอย่างวรรณกรรมเลสเบียนไทยที่มีชื่อเสียงในยุคต้น ๆ ได้แก่ กวีนิพนธ์เรื่อง "หม่อมเป็ดสวรรค์" ซึ่งคุณสุวรรณประพันธ์ขึ้นในรัชกาลที่ 3 (พ.ศ. 2367–2394) ว่าด้วยความสัมพันธ์ของนางในสองคนในราชสำนัก
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสตูล พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดสตูลทั้งจังหวัด
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 และในเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด
เคทลิน แฟง

เคทลิน แฟง (ชื่อเกิด ฟาง หยู-ถิง (#เปลี่ยนทาง , เกิดวันที่ 17 พฤษภาคม พ.ศ. 2549) เป็นนักแสดงชาวไต้หวัน เธอได้รับรางวัลGolden Horse Award for Best New Performer และรางวัล Taipei Film Award สาขานักแสดงหน้าใหม่ยอดเยี่ยม จากบทบาทในภาพยนตร์เรื่อง "American Girl (พ.ศ. 2564)" ในปี พ.ศ. 2565 เมื่ออายุ 16 ปี ฟางกลายเป็นนักแสดงที่อายุน้อยที่สุดที่ได้รับการเสนอชื่อเข้าชิงรางวัลการแสดงทั้งสามจากGolden Horse Award for Best New Performer ได้แก่ Golden Horse Award, Best Leading Actress, Best New Performer และ Best Supporting Actress โดยสองรางวัลแรกมาจากเรื่อง "American Girl" และรางวัลหลังจากเรื่อง "The Post-Truth World (พ.ศ. 2565)"
ในเดือนมิถุนายน พ.ศ. 2566 เคทลิน แฟง ได้รับการคัดเลือกจากนักแสดงที่ได้รับรางวัลกว่า 100 คนในอุตสาหกรรมภาพยนตร์และโทรทัศน์ของไต้หวัน ให้เข้าร่วมในโครงการ Top Talents ซึ่งเป็นความร่วมมือระหว่างเทศกาลภาพยนตร์ไทเปและหน่วยงานส่งเสริมเนื้อหาสร้างสรรค์แห่งไต้หวัน (TAICCA) เพื่อส่งเสริมพรสวรรค์ของนักแสดงไต้หวันให้เป็นที่รู้จักทั่วโลก
คาซึกิ วาตานาเบะ

คาซึกิ วาตานาเบะ (; โรมาจิ: "Watanabe Kazuki", เกิดวันที่ 7 เมษายน พ.ศ. 2524 – 31 ตุลาคม พ.ศ. 2543) หรือที่รู้จักกันในชื่อบนเวทีว่าคาซึกิ (華月) เป็นนักดนตรีชาวญี่ปุ่น เป็นที่รู้จักในฐานะมือกีต้าร์และนักแต่งเพลงหลักของวงดนตรีร็อกแนววิชวลเคของวงRaphael ซึ่งเป็นวงนี้เป็นที่นิยมอย่างมาก โดยผลงานทุกชิ้นของพวกเขาติดอันดับท็อป 40 ของชาร์ต ออริคอน ก่อน ก่อนที่จะแยกวงหลังจากคาซึกิเสียชีวิตในวัย 19 ปี
ชีวิต.
คาซึกิ วาตานาเบะ เกิดเมื่อวันที่ 7 เมษายน พ.ศ. 2524 ที่ชิบุยะ โตเกียว ประเทศญี่ปุ่น หลังจากที่ได้แสดงในรายการโทรทัศน์และภาพยนตร์บางเรื่อง เธอได้เริ่มต้นอาชีพทางดนตรี ในปี พ.ศ. 2538 เธอและมือเบส ยูกิโตะ ได้ก่อตั้งวงพังก์คัฟเวอร์ ซึ่งได้คัฟเวอร์เพลงของวงต่าง ๆ The Blue Hearts และ Ramones ในปี พ.ศ. 2539 คาซึกิและยูกิโตะได้เริ่มแต่งเพลงของตัวเอง และต่อมาได้ก่อตั้งวง Raphael ในปี พ.ศ. 2540 ซึ่งสมาชิกทั้งหมดมีอายุเพียง 15 ปีเท่านั้น ในเวลาเพียงสามปีพวกเขาก็เป็นที่นิยมมากพอที่จะเป็นศิลปินหลักในนิปปงบูโดกัง
เธอยังเป็นสมาชิกของวงYuri Juujidan (百合十字団)ซึ่งประกอบด้วย คาซึกิ (ร้องนำ), คุรุโตะ (อดีตสมาชิกวง Pleur) เล่นเบส และ มาส เล่นกีตาร์ เพลงของพวกเขาทั้งหมดเป็นดนตรีบรรเลง เนื่องจาก คาซึกิ เสียชีวิตก่อนที่เธอจะได้บันทึกเสียงของเธอเอง เมื่อวันที่ 31 ตุลาคม พ.ศ. 2543 เธอถูกพบเป็นศพในห้องพักของเธอที่ย่านเอบิซุเธอมีอายุ 19 ปี สาเหตุการเสียชีวิตระบุว่าเกิดจากการ ใช้ ยานอนหลับเกินขนาด ตามรายงานของตำรวจ เขตชิบูยะ ในกรุงโตเกียว
หลังจากการเสียชีวิตของเธอ วง Raphael ได้สิ้นสุดการก่อตั้งในเดือนมกราคม พ.ศ. 2544 ในปี พ.ศ. 2555 พวกเขาได้รวมตัวกันอีกครั้งสำหรับคอนเสิร์ตสองครั้ง เมื่อวันที่ 31 ตุลาคม (วันครบรอบการเสียชีวิตครั้งที่ 12 ของคาซึกิ) และวันที่ 1 พฤศจิกายน และได้เผยแพร่การบันทึกเพลงใหม่ของเพลงฮิตปี พ.ศ. 2542 ของพวกเขา "Eternal Wish (Todokanu Kimi e) " เป็นซิงเกิล
โกปาอาเมริกา 2024 กลุ่มเอ

กลุ่มเอ ของ โกปาอาเมริกา 2024 เป็นหนึ่งในสี่กลุ่มในรอบแรกของทัวร์นาเมนต์. ทัวร์นาเมนต์ที่เกี่ยวข้องกับ ทีมชาติ ที่มาจาก คอนเมบอล (อเมริกาใต้) แต่ยังรวมถึงทีมที่ได้รับเชิญจากภูมิภาค คอนคาแคฟ (อเมริกาเหนือ อเมริกากลาง และแคริบเบียน) ที่ผ่านการคัดเลือกผ่าน คอนคาแคฟเนชันส์ลีก ฤดูกาล 2023–24.
ทีม.
<templatestyles src="Reflist/styles.css" />
นัด.
เวลาคิกออฟทั้งหมดคือ เวลาท้องถิ่น, ตามที่ระบุไว้โดย คอนเมบอล.
อาร์เจนตินา พบ แคนาดา.
<onlyinclude></onlyinclude>
เปรู พบ ชิลี.
<onlyinclude></onlyinclude>
เปรู พบ แคนาดา.
<onlyinclude></onlyinclude>
ชิลี พบ อาร์เจนตินา.
<onlyinclude></onlyinclude>
อาร์เจนตินา พบ เปรู.
<onlyinclude></onlyinclude>
แคนาดา พบ ชิลี.
<onlyinclude></onlyinclude>
บทเพลงผู้รับใช้

บทเพลงผู้รับใช้  หรือเรียกได้อีกว่า บทกวีผู้รับใช้  หรือ บทเพลงผู้รับใช้ที่ทนทุกข์  เป็นบทเพลง 4 บทในหนังสืออิสยาห์ในคัมภีร์ฮีบรู ประกอบด้วยอิสยาห์ 42:1–4, อิสยาห์ 49:1–6, อิสยาห์ 50:4-11 และอิสยาห์ 52:13-53:12 บทเพลงเหล่านี้เป็นกวีนิพนธ์ 4 บทที่เขียนเกี่ยวกับ "ผู้รับใช้ของพระยาเวห์" ("‘eḇeḏ Yahweh") คนหนึ่ง พระยาห์เวห์ทรงเรียกผู้รับใช้ให้นำบรรดาประชาชาติ แต่ผู้รับใช้จะถูกข่มเหงอย่างเลวร้ายโดยบรรดาประชาชาติเหล่านั้น ท้ายที่สุดผู้รับใช้ก็ได้รับรางวัลตอบแทน
นักวิชาการบางคนถือว่า อิสยาห์ 61:1-3 เป็นบทเพลงผู้รับใช้บทที่ 5 แม้ไม่มีการกล่าวคำว่า "ผู้รับใช้" ("‘eḇeḏ") ในตัวบท เพลงที่ 5 นี้นักวิชาการสมัยใหม่โดยมากไม่นับรวม หากไม่รวมเพลงที่ 5 นี้ ทั้ง 4 เพลงอยู่ในส่วนอิสยาห์ที่ 2 (Deutero-Isaiah) ซึ่งเป็นส่วนกลางของหนังสืออิสยาห์ที่บางคนเชื่อว่าเขียนโดยนักเขียนนิรนามเมื่อศตวรรษที่ 6 ก่อนคริสตกาลระหว่างการตกเป็นเชลยในบาบิโลน บทเพลงผู้รับใช้ 5 เพลงถูกระบุครั้งแรกโดย Bernhard Duhm ในคำอธิบายเกี่ยวกับหนังสืออิสยาห์ที่เขาเขียนในปี ค.ศ. 1892
ตำบลเหมือง

เหมือง เป็นตำบลหนึ่งในอำเภอเมืองชลบุรี จังหวัดชลบุรี ตั้งอยู่ทางทิศใต้ของอำเภอเมืองชลบุรี ระยะทางห่างจากตัวอำเภอ 16 กิโลเมตร มีเนื้อที่รวมทั้งสิ้น 20.44 ตารางกิโลเมตร (12,775 ไร่) 
ประวัติ.
เดิมตำบลเหมืองมีเนื้อที่ประมาณ 500 ไร่เป็นน้ำขังตลอดปีมีลักษณะคล้ายท้องเหมืองชาวบ้านจึงเรียกว่า "เหมือง" ต่อมาได้ประกาศจัดตั้งเป็นตำบลขึ้นเรียกว่าตำบลเหมือง อยู่ในเขตอำเภอศรีราชา จังหวัดชลบุรี เมื่อปี พ.ศ.2446 ได้เปลี่ยนแปลงการปกครองให้ตำบลเหมือง รวมกับตำบลแสนสุข อำเภอเมืองชลบุรี จังหวัดชลบุรี ซึ่งต่อมาได้แยกจากตำบลแสนสุขเป็นตำบลเหมืองอีกตำบล
เทศบาลตำบลเหมือง เดิมมีฐานะเป็น สภาตำบลเหมือง ต่อมาได้รับการจัดตั้งเป็น องค์การบริหารส่วนตำบลเหมือง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นได้ยกฐานะขึ้นเป็นเทศบาลตำบลเหมือง เมื่อวันที่ 20 กันยายน พ.ศ. 2554
ที่ตั้งและอาณาเขต.
ตำบลเหมืองมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
ตำบลเหมืองประกอบด้วย 5 หมู่บ้าน ดังนี้
การปกครองส่วนท้องถิ่น.
ท้องที่ตำบลเหมืองอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ประชากร.
จากการสำรวจเมื่อปี พ.ศ. 2566 ในเขตเทศบาลตำบลเหมืองมีประชากร 11,690 คน และตำบลเหมืองในเขตเทศบาลเมืองแสนสุข 7,256 คน รายละเอียดตามตารางมีดังนี้
การคมนาคม.
ถนนสายหลักในตำบลเหมือง มีดังนี้
การล้อมเยรูซาเลมโดยอัสซีเรีย

การล้อมเยรูซาเลมโดยอัสซีเรีย (ประมาณ 701 ปีก่อนคริสกาล) เป็นการล้อมเยรูซาเลมที่เป็นเมืองหลวงของราชอาณาจักรยูดาห์ในเวลานั้น ดำเนินการโดยเซนนาเคอริบกษัตริย์แห่งจักรวรรดิอัสซีเรียใหม่ การล้อมครั้งนี้เป็นการสิ้นสุดการทัพของเซนนาเคอริบในลิแวนต์ ซึ่งเซนนาเคอริบได้ทรงโจมตีเมืองป้อมและทำลายชนบทในยูดาห์ในการทัพเพื่อปราบปราม เซนนาเคอริบปิดล้อมเยรูซาเลมแต่ยึดไม่สำเร็จ 
จดหมายเหตุเซนนาเคอริบบรรยายถึงการที่กษัตริย์เซนนาเคอริบทรงขังเฮเซคียาห์แห่งยูดาห์ไว้ในเยรูซาเลม "เหมือนนกในกรง" และภายหลังพระองค์ทรงยกทัพกลับอัสซีเรียเมื่อได้รับบรรณาการจากยูดาห์ ในคัมภีร์ฮีบรูระบุเฮเซคียาห์ทรงจ่ายเงิน 300 ตะลันต์และทอง 30 ตะลันต์ให้แก่อัสซีเรีย เรื่องราวในคัมภีร์ฮีบรูยังได้เพิ่มตอนจบน่าอัศจรรย์ที่เซนนาเคอริบเคลื่อนทัพไปยังเยรูซาเลม แต่ถูกทูตสวรรค์องค์หนึ่งโจมตีใกล้ประตูเยรูซาเลม ทำให้พระองค์ต้องล่าถอยไปยังนีนะเวห์ 
ตามทฤษฎีทางโบราณคดีของคัมภีร์ไบเบิล อุโมงค์สิโลอัมและกำแพงกว้างในเยรูซาเลมถูกสร้างโดยเฮเซคียาห์เพื่อเตรียมพร้อมสำหรับการล้อมที่กำลังจะเกิดขึ้น
ภูมิหลัง.
เมื่อ 720 ปีก่อนคริสตกาล ทัพอัสซีเรียยึดได้สะมาเรียที่เป็นเมืองหลวงของราชอาณาจักรอิสราเอลเหนือ และกวาดต้อนชาวอิสราเอลจำนวนไปเป็นเชลย การทำลายราชอาณาจักรอิสราเอลทำให้ราชอาณาจักรใต้คือราชอาณาจักรยูดาห์ต้องป้องกันตัวเองท่ามกลางอาณาจักรต่าง ๆ ในตะวันออกใกล้ที่กำลังทำสงครามกัน หลังการล้มสลายของราชอาณาจักรเหนือ กษัตริย์แห่งยูดาห์ทรงพยายามขยายอิทธิพลและการคุ้มครองแก่ชาวอิสราเอลที่ไม่ได้ถูกกวาดต้อนไปเป็นเชลย และยังพยายามขยายอำนาจไปทางเหนือเข้าไปยังพื้นที่ซึ่งก่อนหน้านี้อยู่ในอาณาเขตของราชอาณาจักรอิสราเอล ปลายรัชสมัยของกษัตริย์อาหัสและรัชสมัยของกษัตริย์เฮเซคียาห์เป็นช่วงเวลาของความมั่นคงซึ่งราชอาณาจักรยูดาห์สามารถรวมศูนย์อำนาจทั้งในด้านการเมืองและเศรษฐกิจ แม้ว่ายูดาห์จะเป็นเมืองขึ้นของอัสซีเรียในช่วงเวลานั้นและต้องส่งบรรณาการประจำปีไปยังจักรพรรดิทรงอำนาจ แต่ยูดาห์ก็เป็นรัฐที่สำคัญที่สุดที่อยู่ระหว่างอัสซีเรียและอียิปต์
เมื่อเฮเซคียาห์ขึ้นครองราชย์เป็นกษัตริย์แห่งยูดาห์ พระองค์ทรงริเริ่มการเปลี่ยนแปลงทางศาสนาอย่างกว้างขวาง รวมถึงการทำลายรูปเคารพทางศาสนาด้วย พระองค์ยึดดินแดนที่ชาวฟิลิสเตียยึดไว้ในถิ่นทุรกันดารเนเกบ ก่อตั้งการเป็นพันธมิตรกับอัชเคโลนและอียิปต์ และยืนหยัดต้านอัสซีเรียโดยการปฏิเสธที่จะส่งบรรณาการ กษัตริย์เซนนาเคอริบจึงยกทัพเข้าโจมตียูดาห์และปิดล้อมเยรูซาเลม
สนามบินสงขลา

สนามบินทหารเรือสงขลา  หรือ สนามบินสงขลา หรือ ท่าอากาศยานสงขลา คือสถานีการบินของกองทัพเรือไทย อยู่ทางใต้ของกรุงเทพมหานครประมาณ ในอำเภอเมืองสงขลา จังหวัดสงขลา ซึ่งเป็นสถานีการบินของฐานทัพเรือสงขลา
ประวัติ.
สนามบินสงขลา ได้รับการประกาศสนามบินอนุญาต ในปี พ.ศ. 2497 และเป็นท่าอากาศยานศุลกากร เมื่อปี พ.ศ. 2504 ซึ่งในเวลานั้น กองทัพอากาศได้กำหนดให้สนามบินสงขลาเป็นฐานบินสนาม ประจำการอากาศยานจากกองบิน 53 ประจวบคีรีขันธ์ในชื่อว่า ฝูงบิน 531 รับผิดชอบพื้นที่ใน 7 จังหวัดภาคใต้ตอนล่าง
เนื่องจากข้อจำกัดของพื้นที่ ทำให้ไม่สามารถขยายทางวิ่งเพื่อรองรับการเติบโตของเมือง อีกทั้งปลายทางวิ่งทิศทาง 31 มีภูเขาขวางกั้นอยู่ ทำให้เกิดอุปสรรค์ในการร่อนขึ้นลงของอากาศยาน จากการประเมินของคณะผู้เชี่ยวชาญขององค์การบริหารการบินแห่งชาติประเทศสหรัฐอเมริกา (Federal Aviation Administration: FAA) และกรมการบินพาณิชย์ เสนอให้สร้างสนามบินแห่งใหม่เพื่อใช้งานแทนที่สนามบินสงขลา ตั้งชื่อสนามบินแห่งใหม่ว่าสนามบินหาดใหญ่ พร้อมทั้งย้ายการเดินอากาศพาณิชย์และฝูงบินประจำการของกองทัพอากาศไปยังที่ใหม่ และได้ยกเลิกท่าอากาศยานศุลกากรในปี พ.ศ. 2515 ต่อมาสนามบินสงขลาเดิมได้ถ่ายโอนไปให้กองทัพเรือเป็นผู้ใช้งานจนถึงปัจจุบัน
บทบาทและปฏิบัติการ.
กองทัพเรือไทย.
สนามบินสงขลา เป็นที่ตั้งหลักของสถานีการบิน ฐานทัพเรือสงขลา ทัพเรือภาคที่ 2 เป็นที่ตั้งของหมวดบินเฉพาะกิจ ขึ้นตรงต่อกองเรือปฏิบัติการ ทัพเรือภาคที่ 2 ในการปฏิบัติการทางทะเล
สำนักงานตำรวจแห่งชาติ.
สนามบินสงขลา เป็นที่ตั้งของหน่วยบินตำรจจังหวัดสงขลา เนื่องจากมีพื้นที่ติดกับค่ายรามคำแหง กองกำกับการตำรวจตระเวนชายแดนที่ 43 กองบังคับการตำรวจตระเวนชายแดนภาค 4 ทำให้เจ้าหน้าที่ของหน่วยบินตำรวจสามารถเข้าออกและปฏิบัติการจากในพื้นที่ของกองกำกับการฯ ได้เลย
หน่วยในฐาน.
สนามบินสงขลา เป็นฐานบินหลักของฐานทัพเรือสงขลา ทัพเรือภาคที่ 2 หน่วยที่ตั้งอยู่ในฐานบินประกอบด้วย
หน่วยบินเอกชน.
นอกจากการใช้งานทางทหารของกองทัพเรือแล้ว สนามบินสงขลายังเป็นที่ตั้งของสนามบินเฮลิคอปเตอร์ของรัฐวิสาหกิจและเอกชนให้บริการเฮลิคอปเตอร์สำหรับเดินทางไปยังแท่นขุดเจาะน้ำมันกลางอ่าวไทย ได้แก่
สิ่งอำนวยความสะดวก.
สนามบินสงขลา ประกอบด้วยสิ่งอำนวยความสะดวก ได้แก่
ลานบิน.
สนามบินสงขลาประกอบไปด้วยทางวิ่งความยาว ความกว้าง อยู่เหนือจากระดับน้ำทะเล ทิศทางรันเวย์คือ 13/31 หรือ 132° และ 312° พื้นผิวคอนกรีตและแอสฟอลต์คอนกรีต
การข้ามทะเลแดง

การข้ามทะเลแดง  หริือ การแยกทะเลแดง (#เปลี่ยนทาง "การแยกทะเลต้นกก") เป็นตอนในเรื่องราวการอพยพในคัมภีร์ฮีบรู
เรื่องเล่าเล่าถึงการหลบหนีของวงศ์วานอิสราเอลนำโดยโมเสสจากทัพอียิปต์ที่ไล่ตาม ตามที่เล่าในหนังสืออพยพ โมเสสยกไม้เท้าขึ้นและพระเจ้าทรงแยกน้ำของทะเลแดงออก ชาวอิสราเอลจึงสามารถเดินบนพื้นแห้งและข้ามทะเลไปได้ ทัพอียิปต์ยกไล่ตามมา เมื่อชาวอิสราเอลข้ามไปได้อย่างปลอดภัย โมเสสลดไม้เท้าลงเป็นการปิดทะเลและจมทัพอียิปต์ที่ไล่ตามมา
แม้ว่าบางคนถือว่าเรื่องเล่านี้เป็นเรื่องปรัมปรา แต่บางคนก็ค้นหาคำอธิบายของเหตุการณ์นี้
เชฟโรเลต ซิลเวอราโด

เชฟโรเลต ซิลเวอราโด  เป็นรถกระบะที่ผลิตโดยเจเนรัลมอเตอร์ ภายใต้แบรนด์เชฟโรเลต เปิดตัวครั้งแรกปี พ.ศ. 2542 เพื่อมาแทนที่รถกระบะรุ่น เชฟโรเลต ซี/เค ที่ผลิตมาอยาางยาวนาน ชื่อซิลเวอราโดนำมาจากรุ่นย่อยระดับท็อปสุดของรถกระบะรุ่นก่อน มีให้เลือกทั้งแบบขนาดใหญ่ แชสซีแค็บ และขนาดกลาง ปัจจุบันอยู่ในรุ่นที่ 4 ซึ่งเปิดตัวในปี พ.ศ. 2562
เชฟโรเลต ซิลเวอราโด มีความคล้ายคลึงทางโครงสร้างเครื่องยนต์กับจีเอ็มซี เซียร์รา (GMC Sierra) ซึ่งเป็นรถกระบะที่ออกแบบมาให้ใกล้เคียงกัน โดย GMC ยกเลิกการใช้ชื่อรุ่น C/K ไปก่อนหน้าที่เชฟโรเลตจะยุติการใช้ชื่อรุ่นนี้หนึ่งรุ่น สำหรับประเทศเม็กซิโก รถรุ่นท็อปของเชฟโรเลต ซิลเวอราโด จะใช้ชื่อว่า เชฟโรเลต เชเยนน์ (Chevrolet Cheyenne) (อย่าสับสนกับรถต้นแบบเชฟโรเลต เชเยนน์ ที่เปิดตัวในปี 2546) เชฟโรเลต ซิลเวอราโด เป็นคู่แข่งสำคัญในตลาดรถกระบะขนาดใหญ่ของสหรัฐอเมริกา โดยต้องชิงชัยกับ ฟอร์ด เอฟ-ซีรีส์ (Ford F-Series), แรม ปิกอัพ (Ram Pickup), โตโยต้า ทุนดรา (Toyota Tundra) และนิสสัน ไททัน (Nissan Titan) ด้วยยอดขายรวมกว่า 12 ล้านคัน นับตั้งแต่เปิดตัวครั้งแรกในปี 2541 (เป็นรุ่นปี 2542) ส่งผลให้ซิลเวอราโดกลายเป็นหนึ่งในรถกระบะที่ขายดีที่สุดในสหรัฐ
ฟุตบอลทีมชาติเกาหลีใต้รุ่นอายุไม่เกิน 23 ปี

ฟุตบอลทีมชาติเกาหลีใต้รุ่นอายุไม่เกิน 23 ปี (ได้รับการยอมรับในฐานะสาธารณรัฐเกาหลีโดยสหพันธ์ฟุตบอลนานาชาติ และสาธารณรัฐแห่งเกาหลีโดยคณะกรรมการโอลิมปิกสากล) เป็นตัวแทนของประเทศเกาหลีใต้ในการแข่งฟุตบอลในกีฬาโอลิมปิกและเอเชียนเกมส์ ซึ่งได้รับการก่อตั้งเมื่อฟุตบอลโอลิมปิกเปลี่ยนมาเป็นการแข่งรุ่นอายุไม่เกิน 23 ปี นอกจากนี้ ยังสามารถจัดการในฐานะทีมอายุต่ำกว่า 21 ปีหรืออายุต่ำกว่า 22 ปีได้หากจำเป็น
 ผู้ชนะรางวัลเหรียญทองแดง: ค.ศ. 2012
 ชนะเลิศ: ค.ศ. 2020
 รองชนะเลิศ: ค.ศ. 2016
 ผู้ชนะรางวัลเหรียญทอง: ค.ศ. 2014, 2018, 2022
 ผู้ชนะรางวัลเหรียญทองแดง: ค.ศ. 2002, 2010
 ชนะเลิศ: ค.ศ. 2024
กองกำกับการ 2 กองบังคับการฝึกพิเศษ

กองกำกับการ 2 กองบังคับการฝึกพิเศษ  เป็นกองกำกับการสำหรับการฝึกพิเศษของตำรวจตระเวนชายแดนที่มีความสามารถระดับสูง ตั้งอยู่ที่ ค่ายพระยาสุรสีห์ ตำบลวังเย็น อำเภอแปลงยาว จังหวัดฉะเชิงเทรา
กองกำกับการ 2 กองบังคับการฝึกพิเศษมีความเชี่ยวชาญเฉพาะในด้านการฝึกหลักสูตรการควบคุมฝูงชน นอกจากนี้ ยังเป็นหนึ่งในกองกำกับการสำหรับการฝึกครูตำรวจตระเวนชายแดนในโครงการคุรุทายาท ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ประวัติ.
กองกำกับการ 2 กองบังคับการฝึกพิเศษ กองบัญชาการตำรวจตระเวนชายแดน ก่อตั้งขึ้นในปี พ.ศ. 2529 โดยตั้งที่ทำการชั่วคราว ณ กองร้อยตำรวจตระเวนชายแดนที่ 127 กองกำกับการตำรวจตระเวนชายแดนที่ 12 อำเภอวังน้ำเย็น ซึ่งเวลานั้นยังอยู่ในเขตจังหวัดปราจีนบุรี (ปัจจุบันคือจังหวัดสระแก้ว) จากนั้นในวันที่ 17 มีนาคม พ.ศ. 2531 ได้ย้ายที่ตั้งจากอำเภอวังน้ำเย็น มายังพื้นที่บ้านหนองปลิง ตำบลวังเย็น อำเภอแปลงยาว จังหวัดฉะเชิงเทรา มีเนื้อที่ประมาณ 416 ไร่ 5 ตารางวา และในปีเดียวกัน พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานชื่อค่ายให้กับกองกำกับการ 2 กองบังคับการฝึกพิเศษว่า "ค่ายพระยาสุรสีห์"
ต่อมาในปี พ.ศ. 2533 พระบาทสมเด็จพระมหาภูมิพลอดุลยเดชมหาราช บรมนาถบพิตรได้ทรงพระกรุณาโปรดเกล้าให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จแทนพระองค์มาทำพิธีเปิดพระวรราชานุสาวรีย์สมเด็จพระบวรราชเจ้ามหาสุรสิงหนาท ทำให้กองกำกับการ 2 กองบังคับการฝึกพิเศษ ได้ถือเอาวันที่ 8 กันยายน ซึ่งเป็นวันประสูตรของพระยาสุรสีห์เป็นวันคล้ายวันสถาปนาจากนั้นเป็นต้นมา
โครงสร้าง.
กองกำกับการ 2 กองบังคับการฝึกพิเศษ กองบัญชาการตำรวจตระเวนชายแดน มีโครงสร้าง ดังนี้
ภารกิจ.
กองกำกับการ 2 กองบังคับการฝึกพิเศษ กองบัญชาการตำรวจตระเวนชายแดน มีภารกิจหลักในการฝึกและเพิ่มประสิทธิภาพให้กับข้าราชการตำรวจให้มีความรู้ความสามารถเหมาะสมกับตำแหน่งที่ได้รับมอบหมาย มีความเชี่ยวชาญเฉพาะในด้านการฝึกหลักสูตรการควบคุมฝูงชนของตำรวจตระเวนชายแดน รวมถึงการฝึกทบทวนสำหรับข้าราชการตำรวจเดิมเพื่อเพิ่มศัยกภาพในการปฏิบัติงานให้กับตำรวจตระเวนชายแดนจำนวน 2 กองกำกับการ คือ
และการฝึกทบทวนให้กับข้าราชการตำรวจหน่วยอื่น ๆ นอกเหนือจากภายในกองบัญชาการตำรวจตระเวนชายแดนตามที่ได้รับมอบหมาย นอกจากนี้ยังมีความสามารถในการสนับสนุนชุดตรวจพิสูจน์เก็บกู้หรือทำลายวัตถุระเบิดให้กับหน่วยงานในพื้นที่ตามการร้องขอ
นอกจากนี้กองกำกับการ 2 ยังรับผิดชอบการฝึกอบรมในหลักสูตรนักเรียนนายสิบตำรวจ รวมไปถึงการบริการทางวิชาการและการอบรมแก่ประชาชนและเยาวชนในพื้นที่ โดยเฉพาะในด้านของโครงการอันเนื่องมาจากพระราชดำริ และสนับสนุนการปฏิบัติงานให้กับกองบังคับการตำรวจตระเวนชายแดนภาค 1
หลักสูตร.
กองกำกับการ 2 กองบังคับการฝึกพิเศษ กองบัญชาการตำรวจตระเวนชายแดน มีหลักสูตรที่เปิดฝึก ดังนี้
หลักสูตรอื่น ๆ ที่จัดอบรมให้กับหน่วยงานภายนอก เช่น
นายกองค์การบริหารส่วนจังหวัด

นายกองค์การบริหารส่วนจังหวัด ทำหน้าที่ควบคุมและบริหารกิจการของนายกองค์การบริหารส่วนจังหวัด มีอำนาจหน้าที่โดยตรง คือ
โดยตำแหน่งนายกองค์การบริหารส่วนจังหวัดจะมีวาระทั้งหมด 4 ปี หากมีการสิ้นสุดก่อนครบวาระ เช่น ลาออก, เสียชีวิต, ถูกศาลสั่งให้พ้นจากตำแหน่ง เป็นต้น จะต้องมีการเลือกตั้งใหม่ และผู้ที่ได้รับเลือกตั้งจะดำรงตำแหน่งไปจนกว่าจะครบวาระ 4 ปี ซึ่งแตกต่างจากการเลือกตั้งผู้แทนราษฎร เมื่อสภาครบวาระหรือยุบสภา วาระของสมาชิกจะสิ้นสุดลง
รายชื่อนายกองค์การบริหารส่วนจังหวัดในปัจจุบัน.
โดยสรุปแล้ว มีนายก อบจ. ที่มีความเกี่ยวข้องกับพรรคการเมือง ดังนี้
พอล มิตเชลล์

พอล อเล็กซานเดอร์ มิตเชลล์ (เกิด 26 สิงหาคม 1981) เป็นผู้อำนวยการกีฬา แมวมองฟุตบอล และอดีตนักฟุตบอลอาชีพชาวอังกฤษ เขาเป็นผู้อำนวยการฝ่ายกีฬาของนิวคาสเซิลยูไนเต็ดตั้งแต่ปี ค.ศ. 2024 ถึง 2025
มิตเชลล์เริ่มต้นอาชีพนักฟุตบอลด้วยการเล่นให้กับทีมเยาวชนของแมนเชสเตอร์ซิตีและวีแกนแอทเลติก ก่อนที่จะประเดิมสนามให้กับทีมชุดใหญ่ของวีแกน เขายังเล่นให้กับฮาลิแฟกซ์ ทาวน์, สวินดันทาวน์ และมิลตันคีนส์ดอนส์ หลังจากนั้นเขาย้ายไปร่วมทีมมิลตันคีนส์ดอนส์แบบถาวร มิตเชลล์ยังถูกยืมตัวไปเล่นให้กับเรกซัมและบาร์เน็ต ก่อนที่อาการบาดเจ็บจะบังคับให้เขาต้องแขวนสตั๊ดในวัยเพียง 27 ปีเมื่อปี 2008
มิตเชลล์ทำงานกับมิลตันคีนส์ดอนส์, เซาแทมป์ตัน, ทอตนัมฮอตสเปอร์และแอร์เบ ไลพ์ซิชในฝ่ายสรรหาผู้เล่น
อาชีพสรรหาผู้เล่น.
หลังจากมิลตันคีนส์ดอนส์แต่งตั้งคาร์ล โรบินสันเป็นผู้จัดการทีมในปี 2010 สโมสรได้ตั้งฝ่ายสรรหาผู้เล่นและแต่งตั้งมิตเชลล์เป็นหัวหน้าฝ่ายสรรหาผู้เล่นคนแรก เขามีส่วนสำคัญในการคว้าตัวอลัน สมิธ อดีตนักเตะทีมชาติอังกฤษ มาร่วมทีมด้วยสัญญายืมตัวจากนิวคาสเซิลยูไนเต็ด ก่อนจะเซ็นสัญญาถาวรในเวลาต่อมา
ในเดือนมกราคม 2012 มิตเชลล์ย้ายไปร่วมงานกับเซาแทมป์ตันซึ่งในตอนนั้นยังในอยู่ในลีกแชมเปียนชิปในตำแหน่งหัวหน้าฝ่ายสรรหาผู้เล่น สโมสรเลื่อนชั้นสู่พรีเมียร์ลีกในฤดูกาลแรกของเขากับสโมสร และเขาทำงานกับเมาริซิโอ โปเชติโน ผู้จัดการทีมคนใหม่ที่ได้รับการแต่งตั้งในเดือนมกราคม 2013 เขาดูแลการเซ็นสัญญานักเตะหลายคน เช่น นาแทเนียล ไคลน์, มายะ โยชิดะ, เปาโล กัซซานิกา และสตีเวน เดวิส
หลังจากโปเชตติโนย้ายไปทำงานกับทอตนัมฮอตสเปอร์คู่แข่งในพรีเมียร์ลีก มิตเชลล์ก็ย้ายตามไปในเดือนพฤศจิกายน 2014 เพื่อร่วมงานกับโปเชติโนอีกครั้ง เขาช่วยสโมสรเซ็นสัญญากับนักเตะหลายคนเช่น เดลี แอลลี, ซน ฮึง-มิน, คีแรน ทริปเปียร์ และโตบี อัลเดอร์เวเริลด์ ในเดือนสิงหาคม 2016 มีรายงานว่ามิตเชลล์เตรียมออกจากสโมสร สาเหตุมาจากงานที่เขาใฝ่ฝันกลายเป็นฝันร้าย เขาขัดแย้งกับดาเนียล เลวี ประธานสโมสร ในเดือนธันวาคม มีการเปิดเผยว่ามิตเชลล์กำลังอยู่ในช่วงพักงาน 16 เดือน
ในเดือนกุมภาพันธ์ 2018 มิตเชลล์ได้รับแต่งตั้งเป็นหัวหน้าฝ่ายสรรหาและพัฒนาผู้เล่นของแอร์เบ ไลพ์ซิชในบุนเดิสลีกา ในตลาดซื้อขายนักเตะแรกของเขากับสโมสร มิตเชลล์ช่วยสโมสรเซ็นสัญญาคว้าตัวมาเตอุส คูนญามาจากซิยงและนอร์ดี มูคิเอเลจากมงต์เปลลิเยร์ เช่นเดียวกับการยืมตัวเอมีล สมิท ราว ดาวรุ่งอนาคตไกลของอาร์เซนอล มิตเชลล์ได้รับความสนใจจากหลายสโมสรในพรีเมียร์ลีกในปี 2019 และเชื่อมโยงอย่างหนักในการย้ายไปแมนเชสเตอร์ยูไนเต็ด รายงานระบุว่าเขาอาจได้รับการเสนอบทบาทที่สูงขึ้นในฐานะผู้อำนวยการด้านเทคนิคเพื่อดูแลฟุตบอลทั่วโลกของเรดบูลล์ ซึ่งรวมถึงเอฟซี ลีเฟอริง, เร็ดบุลซัลทซ์บวร์ค และนิวยอร์กเร็ดบุลส์
ในเดือนมิถุนายน 2020 มิตเชลล์เข้ารับตำแหน่งผู้อำนวยการกีฬาของอาแอ็ส มอนาโก ในเดือนกรกฎาคม 2024 เขาได้รับการแต่งตั้งเป็นผู้อำนวยการกีฬาของนิวคาสเซิลยูไนเต็ด แทนที่แดน แอชเวิร์ธ ซึ่งย้ายไปรับตำแหน่งผู้อำนวยการกีฬาของแมนเชสเตอร์ยูไนเต็ด เมื่อวันที่ 16 มีนาคม ค.ศ. 2025 มิตเชลล์คว้าถ้วยรางวัลใบแรกในฐานะผู้อำนวยการกีฬาเมื่อนิวคาสเซิลเอาชนะลิเวอร์พูล 2-1 ในอีเอฟแอลคัพรอบชิงชนะเลิศที่เวมบลีย์ เมื่อวันที่ 27 พฤษภาคม ค.ศ. 2025 มีการประกาศว่ามิตเชลล์จะออกจากสโมสรด้วยความยินยอมร่วมกันในช่วงสิ้นเดือนมิถุนายน ค.ศ. 2025
รุจี อุทัยกร

รุจี อุทัยกร (4 สิงหาคม พ.ศ. 2463 — 28 กรกฎาคม พ.ศ. 2518) เป็นอดีตนักร้องเพลงไทยสากลยุคแรก ๆ ในสมัยก่อนและระหว่างสงครามโลกครั้งที่สอง เธอเป็นนักร้องหญิงคนที่สองของวงดนตรีกรมโฆษณาการหรือวงดนตรีสุนทราภรณ์ ถัดจากจุรี (มัณฑนา) โมรากุลเพียงหนึ่งวัน รุจีได้รับสมญานามว่ามีน้ำเสียงที่ไพเราะชวนฟังแบบ “น้ำเซาะแก่งหิน” ทำให้ในยุคนั้นเธอจัดได้ว่าเป็นนักร้องชั้นแนวหน้าของวง
ประวัติ.
รุจี อุทัยกร เกิดเมื่อวันที่ 4 สิงหาคม พ.ศ. 2463 เป็นธิดาของ พระขยันอักษรกิจ (โสร์ อุทัยกร) ประวัติส่วนตัวของรุจีในวัยเยาว์ยังไม่มีข้อมูล แต่ในวัยแรกทำงานนั้น เธอได้อยู่ร่วมกับคณะละครวิทยุของ เพ็ญ ปัญญาพล ศิลปินตลกและเจ้าของคณะละครในสมัยนั้นและได้มีโอกาสบันทึกเพลงก่อนมาร่วมวงกรมโฆษณาการนั้น เมื่อมัณฑนา โมรากุลได้เข้ามาในวงกรมโษณาการนั้น จมื่นมานิตย์นเรศ เกรงว่ามัณฑนา โมรากุลเข้ามาอยู่กับในวงดนตรีที่มีเฉพาะผู้ชายจะเหงา เลยให้ เพ็ญ ปัญญาพลช่วยหานักร้องหญิงมาเป็นเพื่อนมัณฑนา โมรากุล เพ็ญ ปัญญาพลเลยเสนอ รุจี อุทัยกรมา ทำให้รุจีได้เข้ามาในกรมโฆษณาการเมื่อปี พ.ศ. 2483 เนื่องจากรุจีอายุถึงเกณฑ์ รุจีจึงได้รับราชการเลย ต่างจากมัณฑนา (ขณะนั้นอายุ 16 ปี) ที่ต้องเป็นลูกจ้าง แต่รุจีรับราชการได้ไม่นานก็ได้ลาออกไป
สาเหตุที่ลาออกไปนั้นเพราะรุจีได้เป็นอนุภรรยาของ จอมพลป. พิบูลสงคราม นายกรัฐมนตรีสมัยนั้น และหลังจากเป็นอนุภรรยาเธอก็ได้ลาออกจากราชการและไม่ได้ปรากฏตัวอีก มีรายงานว่าท่านผู้หญิงละเอียด พิบูลสงครามไม่มีความรังเกียจและหึงหวงรุจีแม้แต่ใดเลย เพราะท่านผู้หญิงละเอียดมองรุจีในสายตาของเธอว่าเป็นเด็กและต่างคนไม่ได้ยุ่งเรื่องเกี่ยวกัน
ในช่วงปี 2493 ถึง ราวปี 2502 เธอได้หวนมาร่วมกับวงดนตรีสุนทราภรณ์เป็นโอกาสบ้าง และได้ขับร้องบางเพลงให้วงดนตรี บุญช่วย กมลวาทิน 
คดีลอบทำร้าย.
เนื่องจากความสัมพันธ์ระหว่างรุจี อุทัยกร และจอมพลป. พิบูลสงคราม ทำให้รุจีถูกคุกคามข่มขู่ผ่านโทรศัพท์ให้เลิกความสัมพันธ์กับจอมพล ป. พิบูลสงคราม ในปี 2486 หม่อมราชวงศ์แฉล้ม ชุมแสงจ้างวานนายยิ่ง แก้วส่งศรีให้ติดต่อนายสว่าง เจริญบุญเกิด เพื่อลอบสังหารรุจี แต่ถูกจับได้ก่อนลงมือ ความสัมพันธ์ระหว่างรุจีและจอมพล ป. จึงได้ยุติลง
เสียชีวิต.
รุจี อุทัยกรถึงแก่กรรมเมื่อวันที่ 28 กรกฎาคม พ.ศ. 2518 สิริรวมอายุได้ 54 ปี
ผลงานเพลง.
ในช่วงก่อนที่รุจีเข้าร่วมวงกรมโฆษณาการนั้น เธอได้ขับร้องบันทึกเสียงกับวงดนตรีสากลต่าง ๆ ดังนี้
เมื่อรุจีได้เข้ามาในวงกรมโฆษณาการหรือวงดนตรีสุนทราภรณ์นั้น เธอมักจะร้องออกอากาศสดหรืออาจมีแผ่นดิบชั่วคราวของวงไม่ได้บันทึกแผ่นเสียงเนื่องจากเป็นการขับร้องออกอากาศในสมัยสงครามโลก ซึ่งมีดังนี้
และในช่วงหลังที่รุจีกลับมาร้องเพลงอีกครั้งร่วมวงดนตรีบุญช่วย กมลวาทินนั้น เธอได้มีผลงานดังนี้
จิง ยามาโนอิ

จิง ยามาโนอิ (; โรมาจิ: "Yamanoi Jin", เกิด 16 พฤศจิกายน 1962 -) ชื่อจริงคือ ฮิโตชิ ยามาโนอิ เป็นนักพากย์ชาวญี่ปุ่น เกิดที่โตเกียว สังกัดเคเกฮิโพรดักชัน ภรรยาของเขาคือโทโมเอะ ฮัมบะ เป็นนักพากย์เช่นกัน
จุนตะ เทราชิมะ

จุนตะ เทราชิมะ (; โรมาจิ: "Terashima Junta", 11 สิงหาคม 1988) เป็นนักพากย์ชาวญี่ปุ่น เกิดที่จังหวัดนางาโนะ สังกัดเค็นยูออฟฟิศ
ชีวประวัติ.
 เดิมทีต้องการทำงานเป็นนักวาดมังงะ หรือ นักวาดภาพประกอบ แต่ก็ตัดใจเพราะขาดทักษะการวาดภาพ เนื่องจากมีความปรารถนาอย่างแรงกล้าที่จะประกอบอาชีพด้านดนตรี และลองทำรายการวิทยุ หลังจากที่คิดว่าจะได้งานที่เกี่ยวข้องกับอนิเมะจึงได้ตัดสินใจเป็นนักพากย์
วัดตะโมะชีนบีนชเวกูจี้

วัดตะโมะชีนบีนชเวกูจี้ หรือ เจดีย์ตะโมะชีนบีนชเวกูจี้  เป็นวัดพุทธในเมืองเจาะแซ ภาคมัณฑะเลย์ ประเทศพม่า เดิมสร้างขึ้นโดยพระเจ้าอโนรธามังช่อ และชั้นสองได้รับการต่อเติมโดยพระเจ้านรปติสี่ตู่ ทั้งสองชั้นถูกหุ้มอยู่ในวิหารขนาดใหญ่ที่สร้างโดย พระเจ้าอุซะนาแห่งอาณาจักรปี้นยะ เป็นหนึ่งในเก้าวัดนอกเมืองโบราณที่บ่งบอกถึงขอบเขตอาณาจักรพุกาม
ที่ตั้ง.
วัดตั้งอยู่ทางทิศตะวันตกเฉียงเหนือจากเจาะแซ บนถนนที่มุ่งสู่ตะด้าอู้ ใกล้กับหมู่บ้านจองปานโกนและญองบีนเซาะ
ประวัติศาสตร์.
วัดชั้นแรกสร้างขึ้นโดยพระเจ้าอโนรธามังช่อในคริสต์ศตวรรษที่ 11 และชั้นที่สองโดยพระเจ้านรปติสี่ตู่ พระราชนัดดาของพระองค์ ในคริสต์ศตวรรษที่ 12 มีการตกแต่งเรื่องราวชาดกบนระเบียงชั้นบน และชั้นท้ายสุดโดยพระเจ้าอุซะนาแห่งอาณาจักรปี้นยะ ในคริสต์ศตวรรษที่ 14 เพื่อปกป้องภัยจากธรรมชาติมากขึ้น เมื่อเวลาผ่านไปวัดแห่งนี้ก็ถูกซ่อนอยู่ใต้เนินดิน ซึ่งในปี ค.ศ. 1915 ก็มีการสร้างเจดีย์ใหม่ประดับอยู่บนเนินดิน ค.ศ. 1993 มีการพบร่องรอยของโครงสร้างอิฐโบราณบางส่วนที่เชิงเนิน แต่ได้รับอนุญาตให้ขุดค้นในปี ค.ศ. 2008 เนื่องจากกังวลว่าการทำเช่นนั้นจะทำให้วัดที่ห่อหุ้มเสียหาย
ค.ศ. 2015 กระทรวงกิจการศาสนาและวัฒนธรรม กำหนดให้วัดตะโมะชีนบีนชเวกูจี้ เป็นมรดกโบราณสถานของประเทศพม่า